Vit hava valt at útskifta ta gomlu teldupostskipanina hjá Føroya Tele. Talan er um allar teldupostar hjá vinnu- og privatkundum undir olivant. fo, mail. fo og email. fo v. m. Nýggja skipanin er munandi betri og lættari at brúka, so tað verður lættari at stovna nýggjar teldupostbústaðir og umsita skipanina (teldupost víðaristillingar, autosvar v. m.) Við nýggju skipanini fær brúkarin 1 GB pláss til teldupostar í mun til 300 MB í gomlu skipanini, meðan vinnukundar fáa 2 GB íroknað við møguleika fyri at keypa meira eftir tørvi. Hevur kundin longu keypt meira pláss, fylgir hetta við í nýggju skipanini. Í hesum sambandi hendir fylgjandi: • Allir núverandi teldupostar verða fluttir í ta nýggju teldupostskipanina • Øll autosvar verða varðveitt • Allar vanligar víðaristillingar av teldupostum verða varðveittar. Um serligar víðaristillingar eru t. d. frá ávísum teldupostbústaði, mugu hesar víðaristillingar setast upp av nýggjum • Sama innritan sum áður